TomoTesten/trubar-sodna-praksa huggingface dataset:
Up-349/98
Natisni
Opravilna št.:
Up-349/98
Datum odločitve:
25. 2. 1999
ECLI:
ECLI:SI:USRS:1999:Up.349.98
Akt:
Ustavna pritožba zoper odločbo Ministrstva za ekonomske odnose in razvoj št. 464-09/98-46 z dne 15. 12. 1998
Izrek:
Ustavna pritožba zoper odločbo Ministrstva za ekonomske odnose in razvoj se zavrže.
Evidenčni stavek:
Ker je iz vloge razvidno, da pred vložitvijo ustavne pritožbe niso bila izčrpana pravna sredstva (prvi odstavek 51. člena ZUstS) in da tudi ne gre za primer iz drugega odstavka 51. člena ZUstS, je Ustavno sodišče pritožbo zavrglo.
Geslo:
Lastninsko preoblikovanje podjetij.

Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 2. odst. 51. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
22. 12. 1998
Vrsta odločitve:
sklep
Vrsta rešitve:
zavrženje
Dokument:
US19368
Up-349/98
25.2.1999
S K L E P
Ustavno sodišče je v postopku za preizkus ustavne pritožbe D. R. iz L., ki ga zastopa I. K., odvetnica v T. na seji dne 25. februarja 1999
s k l e n i l o:
Ustavna pritožba zoper odločbo Ministrstva za ekonomske odnose in razvoj št. 464-09/98-46 z dne 15. 12. 1998 se zavrže.
O b r a z l o ž i t e v
A.
1. Iz ustavne pritožbe z dne 22. 12. 1998, je razvidno, da je Ministrstvo za gospodarske dejavnosti z izpodbijano odločbo zavrnilo pritožbo pritožnika zoper odločbo Agencije Republike Slovenije za prestrukturiranje in privatizacijo, s katero je ta podjetju SCT, d.d., L. izdala drugo soglasje k postopku lastninskega preoblikovanja.
2. Po 51. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži, če so izčrpana vsa pravna sredstva. Pritožnik je bil dne 15. 1. 1999 pozvan naj izkaže, da je izčrpal vsa pravna sredstva. V odločbi Ministrstva za ekonomske odnose in razvoj je bil pritožnik poučen, da jo lahko izpodbija s tožbo v upravnem sporu. Pritožnik ni izkazal, da bi tožbo vložil.
3. V skladu z drugim odstavkom 51. člena ZUstS, sicer lahko Ustavno sodišče izjemoma obravnava ustavno pritožbo tudi pred izčrpanjem izrednih pravnih sredstev, če so za to izpolnjeni predpisani pogoji. Vendar pritožnik takšne obravnave ni zahteval. Zato je Ustavno sodišče zaradi neizčrpanja pravnih sredstev pritožbo zavrglo.
4. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata
Milojka Modrijan
Up-54/99
Natisni
Opravilna št.:
Up-54/99
Datum odločitve:
17. 2. 1999
ECLI:
ECLI:SI:USRS:1999:Up.54.99
Akt:
Ustavna pritožba B. B. zoper sklep Okrožnega sodišča v Ljubljani št. Ks 722/98 z dne 3. 7. 1998
Izrek:
Ustavna pritožba B. B. zoper sklep Okrožnega sodišča v Ljubljani se zavrže.
Evidenčni stavek:
Ker pritožnik na zahtevo za dopolnitev vloge v postavljenem roku ni odgovoril, je bilo treba ustavno pritožbo zavreči.
Geslo:
Nepopolna vloga in njena nedopolnitev v postavljenem roku.
Pravna podlaga:
Zakon o kazenskem postopku (ZKP), 120. čl.

Zakon o Ustavnem sodišču (ZUstS), 6., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
19. 2. 1999
Vrsta odločitve:
sklep
Vrsta rešitve:
zavrženje
Dokument:
US19338
Up-54/99
17. 2. 1999
S K L E P
Ustavno sodišče je v postopku za preizkus ustavne pritožbe B. B. iz L. na seji senata dne 17. februarja 1999
s k l e n i l o:
Ustavna pritožba B. B. zoper sklep Okrožnega sodišča v Ljubljani št. Ks 722/98 z dne 3. 7. 1998 se zavrže.
O b r a z l o ž i t e v
1. Ustavno sodišče je dne 16. 7. 1998 prejelo pritožnikovi vlogi, datirani dne 8. 7. 1998 in dne 13. 7. 1998, v katerih izraža svoje nestrinjanje s priporom, odrejenim zoper njega.
2. Pri poizvedbah, opravljenih na Okrožnem sodišču v Ljubljani, je bilo ugotovljeno, da je bil pripor zoper pritožnika odpravljen, zato ga je Ustavno sodišče pozvalo, naj v roku 15 dni sporoči ali kljub odpravi pripora vztraja pri ustavni pritožbi in izkaže svoj pravni interes za odločitev Ustavnega sodišča. Ker je bila ustavna pritožba tudi drugače nepopolna, ga je Ustavno sodišče hkrati na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) pozvalo, da vlogo - kolikor pri njej vztraja - dopolni v skladu z zahtevami iz 50 do 53. člena ZUstS. Opozorjen je bil tudi na možnost zavrženja ustavne pritožbe.
3. Dopis Ustavnega sodišča je bil pritožniku poslan na naslov Vaška pot 1 v Ljubljani dne 2. 11. 1998, vendar se je poštna pošiljka vrnila pošiljatelju s pripisom "odselil". Ker pritožnik Ustavnemu sodišču ni sporočil spremembe naslova, je bilo treba po določbi 6. člena ZUstS v zvezi s četrtim odstavkom 120. člena Zakona o kazenskem postopku (Uradni list RS, št. 63/94: ZKP) sodno pisanje vročiti s pritrditvijo na sodno desko. Dopis je bil pritrjen na sodno desko dne 6. 1. 1999. Šteje se, da je bila po preteku 8 dni vročitev veljavno opravljena. Rok za dopolnitev pritožbe je potekel dne 29. 1. 1999, vendar pritožnik v določenem roku ne kasneje ustavne pritožbe ni dopolnil.
4. Ker pritožnik na zahtevo za dopolnitev vloge v postavljenem roku ni odgovoril, je bilo treba ustavno pritožbo zavreči.
5. Senat Ustavnega sodišča je sprejel ta sklep na podlagi četrte alinee prvega odstavka 55. člena ZustS v sestavi: predsednica dr. Mirjam Škrk ter člana sodnik dr. Zvonko Fišer in sodnica dr. Miroslava Geč - Korošec.
Predsednica senata:
dr. Mirjam Škrk
U-I-164/95
Natisni
Opravilna št.:
U-I-164/95
Datum odločitve:
11. 2. 1999
Objavljeno:
OdlUS VIII, 35
ECLI:
ECLI:SI:USRS:1999:U.I.164.95
Akt:
Uredba o taksah za obremenjevanje okolja (Uradni list RS, št. 76/94)

Uredba o spremembi Uredbe o taksah za obremenjevanje okolja (Uradni list RS, št. 49/95)
Izrek:
Postopek za preizkus pobude za začetek postopka za oceno ustavnosti in zakonitosti Uredbe o taksah za obremenjevanje okolja in Uredbe o spremembi Uredbe o taksah za obremenjevanje okolja se ustavi.
Evidenčni stavek:
Ker je izpodbijani predpis med postopkom prenehal veljati, je Ustavno sodišče postopek njegovo za oceno ustavnosti in zakonitosti ustavilo.
Geslo:
Prenehanje veljavnosti uredbe med postopkom, ustavitev postopka.
Pravna podlaga:
Zakon o Ustavnem sodišču (ZUstS), 6., 47. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marko Bezjak, Radovljica
Datum vloge:
30. 8. 1995
Vrsta odločitve:
sklep
Vrsta rešitve:
ustavitev
Dokument:
US19307
Dokument v PDF obliki:
U-I-164-95.pdf
115 KB
Prenesite datoteko
U-I-164/95
11. 2. 1999
S K L E P
Ustavno sodišče je v postopku za preizkus pobude Marka Bezjaka iz Radovljice na seji dne 11. februarja
s k l e n i l o :
Postopek za preizkus pobude za začetek postopka za oceno ustavnosti in zakonitosti Uredbe o taksah za obremenjevanje okolja (Uradni list RS, št. 76/94) in Uredbe o spremembi Uredbe o taksah za obremenjevanje okolja (Uradni list RS, št. 49/95) se ustavi.
O b r a z l o ž i t e v
1. Pobudnik izpodbija Uredbo o taksah za obremenjevanje okolja, ki jo je na podlagi 10. in 80. člena Zakona o varstvu okolja (ZVO) izdal Izvršni svet Skupščine Občine Radovljica in jo spremenil Občinski svet Občine Radovljica z Uredbo o spremembi Uredbe o taksah za obremenjevanje okolja. Pobudnik zatrjuje naslednje:
- da prve Uredbe ni sprejel pristojni organ, in da bi predpis s to vsebino lahko sprejela le tedanja Skupščina Občine z odlokom; - da ima Uredba o spremembi Uredbe povratno veljavo, saj jo je Občinski svet sprejel dne 8. 8. 1995, uporabljala pa se je od 1. 8. 1995 dalje;
- da je bila Uredba o spremembi Uredbe objavljena v Uradnem listu Republike Slovenije in ne v Uradnem vestniku Gorenjske, ki naj bi bil kot uradno glasilo določen s Statutom Občine.
2. Pobudnik je svoj pravni interes utemeljil s tem, da je po izpodbijanih uredbah zavezanec za plačilo komunalne takse.
3. Med postopkom za preizkus pobude je izpodbijana uredba prenehala veljati na podlagi Uredbe o prenehanju Uredbe o taksah za obremenjevanje okolja (Uradni list RS, št. 1/98). Ker ne velja več, pogoji iz 47. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) pa niso izpolnjeni, je Ustavno sodišče postopek ustavilo.
4. Ustavno sodišče je ta sklep sprejelo na podlagi 6. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, dr. Mirjam Škrk in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
U-I-164/97
Natisni
Opravilna št.:
U-I-164/97
Datum odločitve:
4. 2. 1999
Objavljeno:
OdlUS VIII, 26
ECLI:
ECLI:SI:USRS:1999:U.I.164.97
Akt:
Zakon o referendumu in ljudski iniciativi (Uradni list RS, št. 15/94, 13/95 - odl. US, 38/96 in 43/96 - odl. US) (ZRLI), 16. čl.
Izrek:
Postopek za preizkus pobude za začetek postopka za oceno ustavnosti 16. člena Zakona o referendumu in ljudski iniciativi se ustavi.
Evidenčni stavek:
Ustavno sodišče ustavi postopek za preizkus pobude za oceno ustavnosti, če pobudnik kljub pozivu Ustavnega sodišča svoje nepopolne vloge v postavljenem roku ne dopolni.
Geslo:
Nepopolna vloga (pobuda) in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Jože Vuk, Ljubljana
Datum vloge:
16. 6. 1997
Vrsta odločitve:
sklep
Vrsta rešitve:
ustavitev
Dokument:
US19292
Dokument v PDF obliki:
U-I-164-97.pdf
114 KB
Prenesite datoteko
U-I-164/97
4.2.1999
S K L E P
Ustavno sodišče je v postopku za preizkus pobude Jožeta Vuka iz Ljubljane na seji dne 4. februarja 1999
s k l e n i l o :
Postopek za preizkus pobude za začetek postopka za oceno ustavnosti 16. člena Zakona o referendumu in ljudski iniciativi (Uradni list RS, št. 15/94, 13/95 - odl. US, 38/96 in 43/96 - odl. US) se ustavi.
O b r a z l o ž i t e v
1. Pobudnik navaja, da je Ustavno sodišče z odločitvijo o ustavnosti vprašanja, vsebovanega v zahtevi za razpis referenduma "Ohranimo naše bogastvo", prikrajšalo podpisnike referendumske zahteve za pravico, da na referendumu preverijo voljo državljank in državljanov. Meni, da sta Ustavno sodišče in Državni zbor ravnala v nasprotju z 2., 14., 15. in 90. členom Ustave. Poleg tega navaja tudi, da 16. člen Zakona o referendumu in ljudski iniciativi (v nadaljevanju: ZRLI) ni v skladu z 2., 14., 15. in 90. členom Ustave. Predlaga, da ga Ustavno sodišče razveljavi.
2. Ustavno sodišče je dne 26. 6. 1997 pozvalo pobudnika, da pojasni, kateri akt Državnega zbora izpodbija in iz katerih razlogov je po njegovem mnenju 16. člen ZRLI v neskladju z Ustavo.
3. Pobudnik na poziv ni odgovoril v postavljenem roku. Njegova vloga je tako nepopolna, da je ni mogoče obravnavati, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94) v sestavi: predsednik Franc Testen ter sodnice in sodniki dr. Zvonko Fišer, dr. Miroslava Geč - Korošec, Lojze Janko, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
Up-27/98
Natisni
Opravilna št.:
Up-27/98
Datum odločitve:
2. 2. 1999
ECLI:
ECLI:SI:USRS:1999:Up.27.98
Akt:
Ustavna pritožba S. N. zoper sodno poravnavo, sklenjeno pred Okrajnim sodiščem v Mariboru št. III P 171/97 z dne 13.11.1997
Izrek:
Ustavna pritožba S. N. zoper sodno poravnavo, sklenjeno pred Okrajnim sodiščem v Mariboru se zavrže.
Evidenčni stavek:
Ustavno sodišče zavrže ustavno pritožbo v primeru, da je 60- dnevni rok za njeno vložitev zamujen.
Geslo:
Rok za vložitev ustavne pritožbe.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
4. 2. 1998
Vrsta odločitve:
sklep
Vrsta rešitve:
zavrženje
Dokument:
US19318
Up-27/98
2. 2. 1999
S K L E P
Ustavno sodišče je v postopku za preizkus ustavne pritožbe S. N. iz M. na seji senata dne 2. februarja 1999
s k l e n i l o :
Ustavna pritožba S. N. zoper sodno poravnavo, sklenjeno pred Okrajnim sodiščem v Mariboru št. III P 171/97 z dne 13.11.1997, se zavrže.
O b r a z l o ž i t e v
1. Pritožnica je 3.2.1998 poslala Ustavnemu sodišču ustavno pritožbo zoper sodno poravnavo, ki jo je z nasprotno stranko sklenila 13.11.1997.
2. Eden od pogojev za dopustnost ustavne pritožbe je njena pravočasnost. Prvi odstavek 52. člena Zakona o Ustavnem sodišču (Uradni list RS, št. 15/94) določa, da se mora ustavna pritožba vložiti v 60 dneh od dneva vročitve posamičnega akta, ki ga izpodbija.
3. Sodna poravnava je bila sklenjena 13.11.1997, ta dan jo je pritožnica podpisala in prejela tudi njen overjen izvod zapisnika o poravnavi. 60-dnevni rok za vložitev ustavne pritožbe je torej zamujen in pritožbo je bilo treba zavreči.
4. Senat Ustavnega sodišča je sprejel ta sklep na podlagi prve alinee prvega odstavka 55. člena Zakona o Ustavnem sodišču v sestavi: predsednik dr. Lojze Ude in člana Franc Testen ter dr. Dragica Wedam - Lukić.
Predsednik senata:
dr. Lojze Ude
Up-153/98
Natisni
Opravilna št.:
Up-153/98
Datum odločitve:
27. 1. 1999
ECLI:
ECLI:SI:USRS:1999:Up.153.98
Akt:
Ustavna pritožba T. A.-P. zoper sodbo Vrhovnega sodišča št. U 703/94 z dne 4. 3. 1998
Izrek:
Ustavna pritožba T. A.-P. zoper sodbo Vrhovnega sodišča se zavrže.
Evidenčni stavek:
Ker ustavne pritožbe ni vložila upravičena oseba, jo je bilo treba zavreči.
Geslo:
Nepopolna vloga in njena nedopolnitev v določenem roku.

Neupravičeni vlagatelj ustavne pritožbe.
Pravna podlaga:
Zakon o Ustavnem sodišču (ZUstS), 3. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 6. 1998
Vrsta odločitve:
sklep
Vrsta rešitve:
zavrženje
Dokument:
US19284
Up-153/98
27. 1. 1999
S K L E P
Ustavno sodišče je v postopku za preizkus ustavne pritožbe T. A.-P., odvetnice v L. na seji senata dne 27. januarja 1999 s k l e n i l o :
Ustavna pritožba T. A.-P. zoper sodbo Vrhovnega sodišča št. U 703/94 z dne 4. 3. 1998 se zavrže.
O b r a z l o ž i t e v
1. Odvetnica je dne 10. 6. 1998 vložila ustavno pritožbo v imenu A. G., d.d., T., po G. SKB, d.d., L. Zakon o Ustavnem sodišču (Uradni list RS, št. 15/94 - v nadaljevanju: ZUstS, členi 50 do 53) določa obvezne elemente, ki jih mora vsebovati ustavna pritožba in predpostavke, ki morajo biti izpolnjene, da Ustavno sodišče o njej meritorno odloči. Glede na to, da odvetnica ni predložila pooblastila za zastopanje v postopku ustavne pritožbe, in ker ustavni pritožbi ni bila priložena kopija posamičnega akta, ki se spodbija in ni bila izkazana pravočasnost vložitve ustavne pritožbe, je Ustavno sodišče odvetnico z dopisom z dne 14. 9. 1998 pozvalo, naj jo v skladu z navodili dopolni v roku 15 dni in naj v enakem roku predloži pooblastilo za zastopanje v postopku pred Ustavnim sodiščem. Pri tem jo je opozorilo na posledice, če vloge v postavljenem roku ne bo ustrezno dopolnila.
2. Odvetnica je pisanje Ustavnega sodišča prejela v redu, vendar do danes ustavne pritožbe ni dopolnila, niti ni posredovala zahtevanega pooblastila. Ker ustavne pritožbe ni vložila upravičena oseba, jo je bilo treba zavreči.
3. Senat Ustavnega sodišča je sprejel ta sklep na podlagi tretje alinee prvega odstavka 55. člena ZUstS v sestavi: namestnik predsednice senata Lojze Janko ter člana dr. Janez Čebulj in dr. Zvonko Fišer.
Namestnik predsednice senata:
Lojze Janko
Up-228/98
Natisni
Opravilna št.:
Up-228/98
Datum odločitve:
19. 1. 1999
ECLI:
ECLI:SI:USRS:1999:Up.228.98
Akt:
Ustavna pritožba G. C. zoper sodbo Višjega sodišča v Kopru št.

Kp 193/98 z dne 30.6.1998
Izrek:
Postopek za preizkus ustavne pritožbe G. C. zoper sodbo Višjega sodišča v Kopru se ustavi.
Evidenčni stavek:
Ker je pritožnik ustavno pritožbo umaknil, je Ustavno sodišče ustavilo postopek za preizkus ustavne pritožbe.
Geslo:
Ustavitev postopka zaradi umika ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
28. 7. 1998
Vrsta odločitve:
sklep
Vrsta rešitve:
ustavitev
Dokument:
US19285
Up-228/98
19.1.1999
S K L E P
Ustavno sodišče je v postopku za preizkus ustavne pritožbe G. C., trenutno na prestajanju zaporne kazni, na seji senata dne 19. januarja 1999
s k l e n i l o:
Postopek za preizkus ustavne pritožbe G. C. zoper sodbo Višjega sodišča v Kopru št. Kp 193/98 z dne 30.6.1998 se ustavi.
O b r a z l o ž i t e v
1. Pritožnik je dne 27.7.1998 vložil ustavno pritožbo v italijanskem jeziku. Sledile so ji vloge z dne 31.7.1998, 31.8.1998 in 5.10.1998, tudi v italijanskem jeziku. Iz navedenih vlog je bilo razvidno, da je pritožnik italijanski državljan na prestajanju zaporne kazni v Zavodu za izvrševanje kazni zapora Koper. Po tretjem odstavku 7. člena Zakona o kazenskem postopku (Uradni list št. 63/94), ki se na podlagi 6. člena Zakona o Ustavnem sodišču (Uradni list št. 15/94 - v nadaljevanju: ZUstS) uporablja tudi v postopku pred Ustavnim sodiščem, ima tujec, ki mu je vzeta prostost, pravico podajati sodišču vloge v svojem jeziku. Zato je Ustavno sodišče odredilo prevod pritožnikovih vlog v slovenski jezik. Iz prevoda pritožnikovih vlog je razvidno, da je na prestajanju kazni zapora, izrečene s pravnomočno sodbo Okrožnega sodišča v Kopru št. K 172/97 z dne 9.12.1997 v zvezi s sodbo Višjega sodišča v Kopru št. Kp 193/98 z dne 30.6.1998. V vlogi navaja, kaj naj bi se dogajalo kritičnega dne, zatrjuje, da ni kriv in da je bil zaveden.
Navaja, da "ne prosi za drug proces", ampak za pogojni odpust s prestajanja kazni.
2. Ker je bila pritožnikova vloga pomanjkljiva, je Ustavno sodišče pritožnika pozvalo, naj ustavno pritožbo ustrezno dopolni in mu pojasnilo, da za pogojne odpuste s prestajanja kazni ni pristojno Ustavno sodišče, pač pa Komisija za pogojne odpuste pri Ministrstvu za pravosodje.
3. Dopis Ustavnega sodišča in njegov overjen prevod je pritožnik prejel dne 7.12.1998. Z dopisom, datiranim z dne 13.12.1998, pa je pritožnik ustavno pritožbo umaknil. Zato je Ustavno sodišče postopek za preizkus ustavne pritožbe ustavilo.
4. Senat Ustavnega sodišča je ta sklep sprejel na podlagi 6. člena ZUstS v sestavi: predsednica senata dr. Mirjam Škrk in člana dr. Zvonko Fišer in dr. Miroslava Geč - Korošec.
Predsednica senata :
dr. Mirjam Škrk
Up-128/95
Natisni
Opravilna št.:
Up-128/95
Datum odločitve:
8. 1. 1999
ECLI:
ECLI:SI:USRS:1999:Up.128.95
Akt:
Ustavna pritožba K. Č. zoper sklep Občinskega sveta občine Sveti Jurij ob Ščavnici z dne 22.7.1995
Izrek:
Ustavna pritožba K. Č. zoper sklep Občinskega sveta občine Sveti Jurij ob Ščavnici se zavrže.
Evidenčni stavek:
Ker je pritožnik vložil ustavno pritožbo pred izčrpanjem pravnih sredstev, jo je Ustavno sodišče zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Izjemno odločanje pred izčrpanjem pravnih sredstev.
Pravna podlaga:
Zakon o Ustavnem sodišču (ZUstS), 2. odst. 51. čl., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 9. 1995
Vrsta odločitve:
sklep
Vrsta rešitve:
zavrženje
Dokument:
US19263
Up-128/95
8.1.1999
S K L E P
Ustavno sodišče je v postopku za preizkus ustavne pritožbe K. Č. iz A. na seji senata dne 8. januarja 1999
s k l e n i l o :
Ustavna pritožba K. Č. zoper sklep Občinskega sveta občine Sveti Jurij ob Ščavnici z dne 22.7.1995 se zavrže.
O b r a z l o ž i t e v
1. Pritožnik navaja, da je želel prodati hleve za živino znanemu kupcu, ki bi hleve kupil, kolikor bi v njih lahko redil prašiče. Ker pa je bila pridobitev uporabnega dovoljenja za vhlevjevanje prašičev vezana na predhodno soglasje organa lokalnih skupnosti, je pritožnik za tako soglasje Občinski svet občine Sveti Jurij ob Ščavnici (v nadaljevanju: Občinski svet) tudi zaprosil. Z izpodbijanim sklepom mu je Občinski svet izdajo soglasja zavrnil. Pritožnik meni, da sta mu bili s tem kršeni pravica svobode dela iz 49. člena Ustave ter pravica do svobodne gospodarske pobude iz 74. člena Ustave.
2. Pritožnik navaja še, da je ustavno pritožbo vložil v predpisanem šestdesetdnevnem roku od prejema izpodbijanega sklepa. Po vložitvi ustavne pritožbe pa je vložil tudi tožbo na Vrhovno sodišče, in sicer dne 16.10.1995, kar pomeni prepozno, ker mu je bil sklep vročen dne 31.7.1995.
3. Glede na to, da je pritožnik vložil ustavno pritožbo potem, ko je že izgubil pravico do vložitve tožbe za sprožitev upravnega spora, je ne more vložiti niti po drugem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS). Zato je Ustavno sodišče odločilo, kot je razvidno iz izreka sklepa.
4. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milijka Modrijan
Up-150/96
Natisni
Opravilna št.:
Up-150/96
Datum odločitve:
8. 1. 1999
ECLI:
ECLI:SI:USRS:1999:Up.150.96
Akt:
Ustavna pritožba E. M. K. zoper odločbo Skupnosti pokojninskega in invalidskega zavarovanja v SR Sloveniji št. 112-6112/70-2/2- Kla z dne 21.3.1972
Izrek:
Ustavna pritožba E. M. K. zoper odločbo Skupnosti pokojninskega in invalidskega zavarovanja v SR Sloveniji se zavrže.
Evidenčni stavek:
Ustavno sodišče zavrže ustavno pritožbo, ki ni bila vložena v 60. dneh od dneva vročitve posamičnega akta.
Geslo:
Prepozna ustavna pritožba, rok za vložitev.
Pravna podlaga:
Zakon o Ustavnem sodišču (ZUstS), 1. in 3. odst. 52. čl., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
28. 5. 1996
Vrsta odločitve:
sklep
Vrsta rešitve:
zavrženje
Dokument:
US19264
Up-150/96
8.1.1999
S K L E P
Ustavno sodišče je v postopku za preizkus ustavne pritožbe E. M. K. iz L. na seji senata dne 8. januarja 1999
s k l e n i l o :
Ustavna pritožba E. M. K. zoper odločbo Skupnosti pokojninskega in invalidskega zavarovanja v SR Sloveniji št. 112-6112/70-2/2- Kla z dne 21.3.1972 se zavrže.
O b r a z l o ž i t e v
1. Pritožnica je na Ustavno sodišče vložila vlogo, ki je bila vpisana v vpisnik zadev, ki se rešujejo izven ustavnosodnega postopka in sicer pod številko R-II-52/96. Iz vloge namreč ni bilo razvidno, kaj od Ustavnega sodišča želi. Z dopisom je bila pozvana, naj pojasni, kateri akt sploh izpodbija in v čem naj bi bil v neskladju z Ustavo, zakonom ali drugim predpisom. V odgovoru pritožnica tega ni navedla, priložila pa je odločbo Skupnosti pokojninskega in invalidskega zavarovanja v SR Sloveniji št. 112-6112/70-2/2-Kla z dne 21.3.1972. Zato je bil ta odgovor vpisan v vpisnik kot ustavna pritožba.
2. Iz priložene odločbe, ki naj bi bila izpodbijana, je razvidno, da je bila izdana leta 1972. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavno pritožbo lahko vloži v 60 dneh od dneva vročitve posamičnega akta, zoper katerega je mogoča. Ker pritožnica ne navaja razlogov, ki bi utemeljevali obravnavo prepozne ustavne pritožbe (tretji odstavek 52. člena ZUstS), jo je Ustavno sodišče zavrglo in se ni spuščalo v ugotavljanje obstoja ostalih procesnih predpostavk za njen sprejem.
3. Senat Ustavnega sodišča je ta sklep sprejel na podlagi prve alinee prvega odstavka 55. člena Zakona o Ustavnem sodišču v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan